[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Butano: Memstara kampanjo donas renovigitajn s\u0302uojn al miloj da bezonantoj"}, {"text_idx": "#000006", "text": "Volontuloj koncentrig\u0302as en renovigado de la s\u0302uoj kolektitaj dum la kampanjo. Ili estos baldau\u0306 senditaj al c\u0302iuj anguloj de Butano por transdono. Bildo de Help Shoe Bhutan. Uzata kun permeso"}, {"text_idx": "#000007", "text": "Kampanjo okazigita de butana entreprenisto kolektas, purigas kaj disdonas uzitajn s\u0302uojn al tiuj, kiuj ne havas sufic\u0302e da mono por ac\u0302eti decan paron. Help Shoe Bhutan [S\u0302u-Helpo Butana] g\u0302is nun donis s\u0302uojn al proksimume 1% de la landa log\u0302antaro, kiu nombras 740 000."}, {"text_idx": "#000008", "text": "La historio komencig\u0302is per Sandeep Gajakas, barata ing\u0302eniero, kiu kreis la koncepton pri s\u0302ulava butiko. Gajakas rimarkis ke kelkaj homoj simple ne zorgas pri purigi siajn proprajn s\u0302uojn. Kaj se iu atendas ke alia homo faru tion por ili, jen bona negoca oportuno! En 2003, li malfermis en Barato la unuan profesian s\u0302ulavan butikon kaj oferis renovigan servon por c\u0302iaj piedvestoj en Mumbajo. Ekde tiam lia kompanio ShoeVival jam kreskis g\u0302is filioj en 10 urboj en 3 landoj."}, {"text_idx": "#000009", "text": "La juna butana entreprenisto Dawa Drakpa alportis g\u0302in (ShoeVival) al Butano en 2011. La butana blogisto Passang Tshering skribis pri tio, kio okazis poste:"}, {"text_idx": "#000010", "text": "His parents had sent him to get a degree in BSc Nursing from Bangalore [India], but to their disappointment he returned from Mumbai with a shoe laundry franchise, and without the degree. Unimaginable, but that's the strangeness of destiny. [..]"}, {"text_idx": "#000012", "text": "Liaj gepatroj sendis lin al Bengaluro (Barato) por akiri bakalau\u0306ran diplomon pri flegado, sed por ilia bedau\u0306ro, li revenis el Mumbajo kun s\u0302ulava butiko, kaj sen diplomo. Tio estis neimagebla situacio, sed ja, la strangeco de destino. [...]"}, {"text_idx": "#000014", "text": "Dawa Drakpa verkas en sia blogo pri la komencaj problemoj kaj kiel lia au\u0306daca plano iniciatis establon de la socia organizo nomata Help Shoe Bhutan. Drakpa vidis multajn s\u0302uojn en rubejo, kaj rimarkis ke multaj el ili estas recikligeblaj kaj reuzeblaj. En kamparaj partoj de Butano multaj infanoj mars\u0302as mejlojn sen decaj s\u0302uoj por atingi la lernejon. Ankau\u0306 farmistoj kutime laboras nudpiede, c\u0302ar ili ne povas ac\u0302eti s\u0302uojn."}, {"text_idx": "#000015", "text": "La kampanjo por kolekti malnovajn s\u0302uojn komencig\u0302is en septembro 2011. Lau\u0306 Drakpa:"}, {"text_idx": "#000016", "text": "1. Collect as many old shoes.\n3. and finally distribute them among the people who cannot afford a decent pair of shoe."}, {"text_idx": "#000017", "text": "1. Kolekti multajn malnovajn s\u0302uojn.\n3. Kaj fine transdoni ilin al homoj, kiuj ne povas ac\u0302eti decan paron da s\u0302uoj."}, {"text_idx": "#000019", "text": "Drakpa rememoras, kiom da butanaj organizoj, entreprenoj kaj individuoj helpis per mono au\u0306 per laboremaj manoj. La purigado kaj renovigado kostis nur 80 rupiojn (1,30 dolarojn) por paro da s\u0302uoj, kaj la s\u0302ulava butiko de Drakpka zorgas pri tio. La Butana Motorcickla Klubo Dragons alig\u0302is al la projekto kiel transdonantoj. Ili alportas la s\u0302uojn al kamparaj regionoj, kie homoj plej bezonas ilin. Li rakontis, kiel tiu homama karavano vojag\u0302is dum malvarma kaj nebula vetero por transdoni piedvestojn kaj aliajn aj\u0302ojn al log\u0302antoj de Samtse, distrikto de sudokcidenta Butano."}, {"text_idx": "#000021", "text": "La unua transdonado okazis en marto 2012. Drakpa skribis:"}, {"text_idx": "#000022", "text": "The distribution team reached there around 3pm. And the children started standing in queue. Even at this moment, i was not very sure how those shoes will be accepted. [...] There were different kinds of shoes- adults, kids, flip flops, boots, leather shoes and the list goes on. [...] Help-Shoe Bhutan took 221 pairs of cleaned and repaired shoes."}, {"text_idx": "#000023", "text": "Kids came one at a time to try out shoes... They were very excited, we could clearly see that the kids and adults as well were choosing their shoes even before their turn came to try out their shoes. Soon kids and adults rushed towards the shoes and the view looked more like a fish market. Having said that, it was indeed a honor for us, the distributing team."}, {"text_idx": "#000024", "text": "La transdona teamo alvenis je la 3-a posttagmeze. Kaj la infanoj faris vicon. Ec\u0302 tiumomente mi ne estis certa pri kiel ili reagos pri la s\u0302uoj. [...] Estis malsamaj tipoj de s\u0302uoj \u2014 por infanoj, por plenkreskuloj, sandaloj, botoj, ledaj s\u0302uoj, kaj tiel plu. [...]"}, {"text_idx": "#000025", "text": "La infanoj venis rapide por provi la s\u0302uojn... Ili estis tre felic\u0302aj, ni klare vidis ke la infanoj kaj ankau\u0306 plenkreskuloj elektis siajn s\u0302uojn ec\u0302 antau\u0306 la permeso preni ilin. Subite la infanoj kaj la plenkreskuloj kuris al la s\u0302uoj kaj la sceno aspektis kiel fis\u0302vendejo. Tio estis granda honoro por ni, la transdona teamo."}, {"text_idx": "#000026", "text": "Jen kiom g\u0302oja estis la sinjorino ricevinte paron da s\u0302uoj dum transdonado en la distrikto Zhemgang, unu el la plej malric\u0302aj regionoj de Butano. Bildo de Help Shoe Bhutan. Uzata kun permeso."}, {"text_idx": "#000028", "text": "We made it a point not to miss a single person leave the room without getting a pair of shoes. The distribution began with Bardo Tshogpa calling the names according to the house hold names. There are 68 households in Bardo gewog. And approximately 300 people. The charity goods include shoes, clothes, toys, New blankets, sweets, biscuits etc."}, {"text_idx": "#000029", "text": "Ni faris tion celante ke neniu forlasu la c\u0302ambron sen paro da s\u0302uoj. La transdonado komencig\u0302is en Bardo Tshogpa kun vokado de la nomoj lau\u0306 la familia listo. Tie estas 68 familioj kaj proksimume 300 homoj. La donacoj inkluzivas s\u0302uojn, vestojn, ludilojn, novajn lankovrilojn, biskvitojn, ktp."}, {"text_idx": "#000030", "text": "La unua kampanjo, kiu okazis g\u0302is majo 2012, transdonis proksimume 1 300 parojn da s\u0302uoj. La dua kampanjo estis lanc\u0302ita de S\u0302ia Princina Mos\u0302to Chimi Yangzom Wangchuck en junio 2012, kaj la plano estis transdoni 2 000 parojn. La kampanjo dau\u0306re okazas, kaj g\u0302is majo 2014, oni jam transdonis 5 996 parojn da s\u0302uoj."}, {"text_idx": "#000032", "text": "Kaj nun, kio okazos pri la kampanjo? Lau\u0306 g\u0302ia fejsbuka pag\u0302o la teamo iros al mezlernejoj por trejni la lernantojn pri kiel purigi kaj renovigi s\u0302uojn. En la 24-a de julio ili menciis:"}, {"text_idx": "#000033", "text": "We are just trying to empower the students themselves to take care of their own shoes.\nIt is often said \u201cgive a man fish, he will feed for a day. Teach him how to fish, he will start a fish shop and feed his neighbourhood\u201d"}, {"text_idx": "#000034", "text": "Ni simple volas instrui al la lernantoj kuel prizorgi siajn s\u0302uojn. Oni kutime diras \u201cdonu fis\u0302on al homo, kaj li nutros sin dum tiu tago, instrui al li kiel fis\u0302kapti, li malfermos fis\u0302vendejon kaj nutros siajn najbarojn.\u201d"}, {"text_idx": "#000038", "text": "Plej novaj artikoloj pri Suda Azio"}, {"text_idx": "#000039", "text": "Vojag\u0302o tra tri kontinentoj: 150 jaroj da migrado de hindaj karibianoj al Nederlando"}, {"text_idx": "#000040", "text": "La unua gramatiko de la mrua lingvo donas esperon al indig\u0302ena komunumo"}, {"text_idx": "#000041", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000042", "text": "Kiel kurdlingvaj dividoj malhelpas aliron al informoj"}, {"text_idx": "#000049", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000050", "text": "Speciala danko al niaj multaj subtenantoj"}, {"text_idx": "#000051", "text": "Bonvolu subteni nian gravan laboron"}]